Covid-19: Hoe om myself te beskerm en my immuniteitstelsel te versterk - Corona Krisissentrum
Tuis / COVID-19 / Covid-19: Hoe om myself te beskerm en my immuniteitstelsel te versterk
Covid-19: Hoe om myself te beskerm en my immuniteitstelsel te versterk
Jou immuniteit is jou liggaam se verdedigingstelsel. Terwyl die mediese personeel en die regering van Suid-Afrika hulle absolute bes doen om die Koronavirus te bestry en verdedigingstelsels in hulle kundigheidsgebiede opstel, is dit elke individu se persoonlike verantwoordelikheid om hom/haarself te pantser deur sy/haar immuunstelsel op te bou, en deur klein daaglikse veranderinge te maak.
Hoe kan jy jou immuniteitstelsel 'n hupstoot gee?
Wanneer 'n skadelike indringer soos 'n virus jou liggaam aanval, sal jou immuunstelsel 'n teen-aanval loods. Om die indringer suksesvol te kan oorwin, moet jy seker maak dat jou immuniteitstelsel gesond en sterk is. Volg hierdie riglyne:
Eet gesond. Jou dieet moet vrugte, groente en volgrane insluit. Kies gesonde vette wat in olyfolie, avokado, sade, neute en olierige vis voorkom. Maak seker dat jy goeie kwaliteit proteïene inneem: bone, laevet vleis, eiers, jogurt, hawermout, melk en neute is goeie bronne.
Drink daagliks 'n multivitamien.
Oefen gereeld en behou 'n gesonde gewig.
Neem beheer oor stres, en vind maniere om te ontspan.
Moenie te veel alkohol drink nie, aangesien alkohol jou immuunstelsel verswak.
Kry genoeg slaap. Daar is gevind dat mense wat minder as vyf ure per nag slaap, se kanse vier en 'n half keer groter is om verkoue te kry. Na sewe ure se slaap is jou kans om gesond te bly heelwat groter.
Spandeer tyd buite. Sonlig help jou liggaam om vitamine D te vervaardig.
Maak klein veranderinge:
Vermy kontak met mense wat siek is, en bly self tuis indien jy siek is.
Moenie aan jou oë, neus en mond raak nie.
Was jou hande gereeld. Indien jy nie naby water is nie, moet jy 'n waterlose handskoonmaker met 'n alkohol-inhoud van meer as 70% gebruik.
Ontsmet oppervlakke wat gereeld aangeraak word. Gebruik die produkte wat in winkels voorsien word om die inkopie-trollie te ontsmet.
Hou 'n afstand tussen jou en die winkel-assistente of ander kliënte. Moenie vriende en familie met drukkies of soene groet nie.